
ΕΦΗΜΕΡΙΣΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ Αρ. Φύλλου 237 

22 Φεβρουάριου 2005 


ΠΕ ΡΙΕΧΟΜΕ ΝΑ 

ΔΙΑΤΑΓΜΑΤΑ 

Έγκριση σύστασης του κοινωφελούς ιδρύματος με 
την επωνυμία «ΙΔΡΥΜΑ ΑΡΙΣΤΕΙΔΗΣ ΔΑΣΚΑΛΟ- 
ΠΟΥΛΟΣ» και κύρωση του οργανισμού αυτού. 1 

ΑΠΟΦΑΣΕΙΣ 

Τροποποίηση της υπ’ αριθμ. ΔΙΑΔΠ/Α/19181 απόφα¬ 
σης (ΦΕΚ 1431 /Β/17.9.2004 «Ορισμός μελών Κε¬ 
ντρικής Επιτροπής Απλούστευσης Διαδικασιών 
(ΚΕΑΔ) στη Γενική Γραμματεία Δημόσιας Διοίκη¬ 


σης και Ηλεκτρονικής Διακυβέρνησης». 2 

Άδεια κατοχής Β' θέσης στον Χαρ. Αραπατσάκο. 3 


Καθιέρωση με αμοιβή υπερωριακής απογευματινής 
εργασίας στο προσωπικό του ΚΠ Μ Θηλέων Ρόδου. 4 

Τροποποίηση των υπ’ αριθμ. Α1α/12291 (ΦΕΚ 2039/ 
τ.Β'/19.11.1999) και Α1 α/646 (ΦΕΚ 164/τ.Β'/ 


16.2.2000) Αποφάσεων. 5 

Απόκτηση Ελληνικής Ιθαγένειας της ομογενούς ΜΑΝ- 
ΓΚΟΥΣ (επώνυμο) ΝΑΝΤΙΕΖΝΤΑ (κ. όνομα). 6 

Χορήγηση άδειας άσκησης επαγγέλματος Κοινωνικού 
Λειτουργού στη Τάκα Χριστίνα του Δημητρίου. 7 

Έγκριση υπερωριακής απασχόλησης υπαλλήλων Δή¬ 
μου Βόχας, Ν. Κορινθίας. 8 


ΔΙΟΡΘΩΣΕΙΣ ΣΦΑΛΜΑΤΩΝ 

Διόρθωση σφάλματος στην υπ’ αριθμ. Φ. 43279/ 
10680/04/27.1.2005 απόφαση του Υφυπουργού 
Εσωτερικών, Δημόσιας Διοίκησης και Αποκέντρω¬ 
σης, ανακαλείται η υπ’ αριθμ. Φ. 43279/19844/ 
17.10.2002 όμοια απόφαση που αφορούσε την πο- 
λιτιγράφηση της ομογενούς αλλοδαπής ΜΠΟΥΝ- 
ΔΟΥΡΟΓΛΟΥ ΜΑΡΙΑΣ ΤΟΥ ΣΤΑΥΡΟΥ. 9 


ΔΙΑΤΑΓΜΑΤΑ 

(ΐ) 

Έγκριση σύστασης του κοινωφελούς ιδρύματος με την 
επωνυμία «ΙΔΡΥΜΑ ΑΡΙΣΤΕΙΔΗΣ ΔΑΣΚΑΛΟΠΟΥΛΟΣ» 
και κύρωση του οργανισμού αυτού. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις υπ’ αριθμ. 43.011/6.8.2001 και 45.834/28.4.2004 
πράξεις της συμβολαιογράφου Αθηνών Μαρίας συζ. Νι¬ 
κολάου Πουλαντζά με την οποία οι: 1) Δημήτριος Δασκα- 
λόπουλος του Αριστείδη και 2) Ευγενία Δασκαλοπούλου 
του Αριστείδη σύστησαν κοινωφελές ίδρυμα με την επω¬ 
νυμία «ΙΔΡΥΜΑ ΑΡΙΣΤΕΙΔΗΣ ΔΑΣΚΑΛΟΠΟΥΛΟΣ» και με 
έδρα την Αθήνα. 

2. Τις διατάξεις των άρθρων: α) 95 και 98 του Α.Ν. 2039/ 
1939, β) 101 και 119 του Εισαγωγικού Νόμου του Αστικού 
Κώδικα και γ) 108 και 110 του Αστικού Κώδικα. 

3. Την από 8.9.2003 γνωμοδότηση του Συμβουλίου Εθνι¬ 
κών Κληροδοτημάτων. 

4. Την υπ’ αριθμ. 14650/ΔΙ0Ε85/17.3.2004 κοινή απόφα¬ 
ση του Πρωθυπουργού καιτου Υπουργού Οικονομίας και 
Οικονομικών με την οποία ανατέθηκαν αρμοδιότητες του 
Υπουργού Οικονομίας και Οικονομικών στους Υφυπουρ¬ 
γούς Οικονομίας και Οικονομικών (ΦΕΚ519τ.Β'). 

5. Την υπ’ αριθμ. Υ132/11.10.2004 κοινή απόφαση του 
Πρωθυπουργού καιτου Υπουργού Αγροτικής Ανάπτυξης 
και Τροφίμων (ΦΕΚ 1533/14.10.2004 τ.Β'), με την οποία 
ανατέθηκαν αρμοδιότητες του Υπουργείου Αγροτικής 
Ανάπτυξης και Τροφίμων στους Υφυπουργούς Αγροτικής 
Ανάπτυξης και Τ ροφίμων. 

Με πρόταση της Υπουργού Εθνικής Παιδείας και Θρη¬ 
σκευμάτων και των Υφυπουργών Οικονομίας και Οικονο¬ 
μικών και Αγροτικής Ανάπτυξης και Τροφίμων, αποφασί¬ 
ζουμε: 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


Άρθρο μόνο 

1. Εγκρίνουμε τη σύσταση του κοινωφελούς ιδρύματος 
με την επωνυμία: «ΙΔΡΥΜΑ ΑΡΙΣΤΕΙΔΗΣ ΔΑΣΚΑΛΟΠΟΥ- 
ΛΟΣ», η οποία έγινε από τους: 1) Δημήτριο Δασκαλόπου- 
λο του Αριστείδη και 2) Ευγενία Δασκαλοπούλου του Αρι¬ 
στείδη με τις υπ’ αριθμ. 43.011/6.8.2001 και 45.834/ 
28.4.2004 πράξεις της συμβολαιογράφου Αθηνών Μα¬ 
ρίας συζ. Νικολάου Πουλαντζά. 

Το ίδρυμα τούτο αποτελεί νομικό πρόσωπο ιδιωτικού δι¬ 
καίου, υπάγεται στην εποπτεία και τον έλεγχο των Υπουρ¬ 
γών Οικονομίας και Οικονομικών, Εθνικής Παιδείας και 
Θρησκευμάτων και Αγροτικής Ανάπτυξης και Τροφίμων 
και διέπεται από τις διατάξεις των ανωτέρω συστατικών 
του πράξεων, του παρακάτω οργανισμού, του Α.Ν. 2039/ 
1939 και των διαταγμάτων που εκδόθηκανή θαεκδοθούν 
σε εκτέλεση του νόμου τούτου. 

2. Κυρώνουμε τον οργανισμό διοίκησης και διαχείρισης 
του ιδρύματος τούτου, που αποτελείται από δεκαέξι (16) 
άρθρα και καταχωρίζεται παρακάτω: 

ΟΡΓΑΝΙΣΜΟΣ 

Διοίκησης και διαχείρισης του κοινωφελούς ιδρύματος 
με την επωνυμία «ΙΔΡΥΜΑ ΑΡΙΣΤΕΙΔΗΣ ΔΑΣΚΑΛΟΠΟΥ- 
ΛΟΣ». 

Άρθρο 1 

Μορφή - Επωνυμία - Έδρα - Σφραγίδα 

1. Το κοινωφελές ίδρυμα με την επωνυμία «ΙΔΡΥΜΑ 
ΑΡΙΣΤΕΙΔΗΣ ΔΑΣΚΑΛΟΠΟΥΛΟΣ», που συστήθηκε από 
τους: 1) Δημήτριο Δασκαλόπουλο του Αριστείδη και 2) 
Ευγενία Δασκαλοπούλου του Αριστείδη με τις υπ’ αριθμ. 
43.011/6.8.2001 και 45.834/28.4.2004 πράξειςτης συμβο¬ 
λαιογράφου Αθηνών Μαρίας συζ. Νικολάου Πουλαντζά 
αποτελεί νομικό πρόσωπο ιδιωτικού δικαίου και διέπεται 
από τις διατάξεις των ανωτέρω συστατικών πράξεων, του 
παρόντος οργανισμού, του Α.Ν. 2039/1939 όπως κάθε 
φορά ισχύει ο νόμος αυτός και των διαταγμάτων που εκ- 
δόθηκαν ή θα εκδοθούν σε εκτέλεση του Νόμου τούτου. 

2. Έδρα του ιδρύματος είναι η Αθήνα. 

3. Η σφραγίδα του ιδρύματος είναι στρογγυλή και ανα¬ 
γράφει περιμετρικά, μέσα σε πλαίσιο, την επωνυμία του 
ιδρύματος και στον μέσον αυτής την έδρα και το έτος 
έγκρισης της σύστασης του. 

Άρθρο 2 
Σκοπός 

Σκοποί του ιδρύματος είναι: 

Η προώθηση της γνώσης στον τομέα της διατροφής και 
ιδίως στον τομέα των γαλακτοκομικών προϊόντων και της 
πρωτογενούς γαλακτοπαραγωγής. 

Η ενίσχυση ειδικότερα ερευνητικών προγραμμάτων 
στον τομέα της γαλακτοκομίας και της τεχνολογίας του 
γάλακτος και γενικότερα στον τομέα της υγιεινής των 
τροφίμων. 

Η καθιέρωση ετησίου Συμποσίου ή Ημερίδας σε θέμα¬ 
τα γαλακτοκομικού ενδιαφέροντος. 

Η οργάνωση Ετήσιας Εκδηλώσεως στον χώρο της πρω¬ 
τογενούς παραγωγής γάλακτος με τη συμμετοχή κτηνο¬ 
τροφών και η οργάνωση Επιστημονικών Συνεδρίων. 

Η ενίσχυση της υλικοτεχνικής δομής (εγκαταστάσεων, 
εξοπλισμών κ.λπ.), ερευνητικού εργαστηρίου ποιότητας 
γάλακτος. 

Η προώθηση της έρευνας τροφίμων, επιβοήθηση της 


Δημόσιας ενημέρωσης σχετικά με θέματα τροφών και 
υγιεινής και προσπάθεια βελτιώσεως της ποιότητας των 
τροφών που διατίθενται στην αγορά. Συνεργασία με πα¬ 
ρεμφερή ιδρύματα σε Πανευρωπαϊκό ή Παγκόσμιο επί¬ 
πεδο για επιτάχυνση της προόδου επί της έρευνας με 
ανταλλαγές αποτελεσμάτων ερεύνης και τεχνογνωσίας 
μεταξύ των χωρών αυτών. 

Η θεσμοθέτηση υποτροφιών για μεταπτυχιακές σπου¬ 
δές στους παραπάνω τομείς. 

Άρθρο 3 

Μέσα επίτευξης των σκοπών 

Ενίσχυση της έρευνας στον τομέα της διατροφής. 

Ενημέρωση των επαγγελματιών που ασχολούνται με 
θέματα υγείας, υγιεινής και επιμόρφωσης για κάθε θέμα 
σχετικά με τη διατροφή. 

Συμμετοχή διαμέσου της εκπαίδευσης και πληροφόρη¬ 
σης στη βελτίωση της ποιότητας της διατροφής του συ¬ 
νόλου του πληθυσμού, με αντίστοιχη πρόταση και προ¬ 
βολή ερευνητικών προγραμμάτων που θα περιλαμβά¬ 
νουν και την θέσπιση βραβείων για τους συμμετέχοντες. 

Θεσμοθέτηση υποτροφιών μετά κατωτέρω κριτήρια. 

Οργάνωση και ενίσχυση των εκδηλώσεων (ημερίδων, 
συμποσίων, συνεδρίων). 

Κάθε αναγκαία ενέργεια για την επιδίωξη και πραγμά¬ 
τωση των σκοπώντου ιδρύματος θα επιλέγεται και ιεραρ¬ 
χείται με σχετικές αποφάσεις που θα λαμβάνονται από το 
Διοικητικό Συμβούλιο του ιδρύματος κατόπιν στάθμισης 
της σπουδαιότητας και επικαιρότητάς της και συνεκτίμη- 
σηςτης αναγκαίας δαπάνης και των πόρων και δυνατοτή¬ 
των του ιδρύματος. Τόσο για τη διερεύνηση των επί μέ¬ 
ρους ζητημάτων όσο και για την Οργάνωση, υλοποίηση 
και παρακολούθησή τους το Διοικητικό Συμβούλιο με 
απόφασή του μπορεί να προβαίνει στη Συγκρότηση Επι¬ 
τροπών Εργασίας από πρόσωπα της επιλογής του στις 
οποίες θα συμμετέχουν απαραίτητα ένα ή πλείονα μέλη 
του Δ.Σ. Εξάλλου με την εκάστοτε απόφαση για την συ¬ 
γκρότησή τους θα καθορίζονται οι λεπτομέρειες της λει¬ 
τουργίας τους θα καθορίζεται, ή μη τυχόν αμοιβή για τα 
μέλη των επιτροπών και θα προβλέπεται ενδεχομένως 
εάν και στην έκταση που είναι απαραίτητο η σύνταξη σχε¬ 
τικού κανονισμού λειτουργίας της επιτροπής. 

Άρθρο 4 

Περιουσία - Πόροι 

1. Περιουσία του ιδρύματος αποτελεί το ποσό των εκα¬ 
τόν σαράντα επτά χιλιάδων «147.000» ΕΥΡΩ. 

2. Πόροι του ιδρύματος είναι: 

α) Τα εισοδήματα από την εκμετάλλευση των περιου¬ 
σιακών στοιχείων. 

β) Οι τόκοι από τις καταθέσεις του σε Τράπεζες ή άλ¬ 
λους Πιστωτικούς Οργανισμούς και γενικώς πρόσοδοι 
κεφαλαίων που επενδύονται παραγωγικώς στην Ελλάδα 
ή στο εξωτερικό. 

γ) Παροχές σε χρήμα ή σε είδος (πράγματα, αξιόγραφα 
κ.α.) ή επιχορηγήσεις πάσης φύσεως, εκ μέρους οποιου- 
δήποτε φυσικού ή νομικού προσώπου. 

δ) Εισφορές ή προσφορές χρημάτων ή οποιουδήποτε 
άλλου πράγματος ή δικαιώματος, το οποίο έχει χρηματι¬ 
κή αξία, με όρους ή άνευ όρων, εκ μέρους οιουδήποτε φυ¬ 
σικού ή νομικού προσώπου, με δικαιοπραξία εν ζωή (δω¬ 
ρεά) ή αιτία θανάτου (κληρονομιά, καταπίστευμα, κληρο¬ 
δοσία). 




ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


3115 


ε) Το ίδρυμα επιχορηγείται ετησίως με το ποσό των ενε¬ 
νήντα χιλιάδων «90.000» ΕΥΡΩ για τα πρώτα δέκα έτη από 
τη δημοσίευση του προεδρικού διατάγματος από το Δη- 
μήτριο Δασκαλόπουλο. 

Άρθρο 5 
Διοίκηση 

1. Το ίδρυμα διοικείται από επταμελές Διοικητικό Συμ¬ 
βούλιο που αποτελείται από: 

Α. Μόνιμα μέλη (ισόβια) 

1) Δασκαλοπούλου Αγγελική, ως πρόεδρο 

2) Δασκαλόπουλο Δημήτριο, ως μέλος 

3) Δασκαλοπούλου-Αλλαμανή Ευγενία, ως μέλος 

Β. Μη μόνιμα μέλη (εκλεγόμενα ανά πενταετία) 

1) Χατζηγεωργίου Αλέξανδρο, ως γραμματέα 

2) Νικολάου Διονύσιο, ως αντιπρόεδρο 

3) Κάππα Νικόλαο, ως ταμία 

4) Κανελλόπουλο Παναγιώτη, ως μέλος 

Γ. Αναπληρωματικά μέλη 

1) Πολίτη Γιάννη 

2) Μαχαίρα Ουρανία 

3) Φιλιππάκο Δημήτριο 

2. Τα μέλη του Διοικητικού Συμβουλίου ορίζουν με πρά¬ 
ξη τους, έπειτα από ψηφοφορία, τον Πρόεδρο, τον Αντι¬ 
πρόεδρο, το Γραμματέα και τον Ταμία με την επιφύλαξη 
της παρ. 1 του παρόντος άρθρου. 

3. Σε περίπτωση αποποίησης, παραίτησης, έκπτωσης, 
ανικανότητας, θανάτου ή αντικατάστασης, για οποιοδή- 
ποτελόγο, κάποιου από τα μέλη (τακτικά ή αναπληρωμα¬ 
τικά) του Διοικητικού Συμβουλίου, η κενή θέση συμπλη¬ 
ρώνεται με απόφαση των υπολοίπων μελών, σύμφωνα με 
τις διατάξεις των συστατικών πράξεων και του άρθρου 99 
του Α.Ν. 2039/1939. 

4. Το Διοικητικό Συμβούλιο συνεδριάζει τακτικά κάθε 
τρίμηνο και εκτάκτως όποτε το ζητήσει ο Πρόεδρος ή δύο 
τουλάχιστον από τα υπόλοιπα τακτικά μέλη του, με γρα¬ 
πτή αίτησή του(ς) προςτον Πρόεδρο, πάντοτε όμως έπει¬ 
τα από πρόσκληση του Προέδρου. 

Σε περίπτωση κωλύματος κάποιου τακτικού μέλους του 
Διοικητικού Συμβουλίου (πλήντης Προέδρου και του Αντι¬ 
προέδρου αυτού) να συμμετάσχει σε ορισμένη συνεδρία¬ 
ση του Διοικητικού Συμβουλίου, ο Πρόεδρος έχει την ευχέ¬ 
ρεια να καλεί οποιοδήποτε αναπληρωματικό μέλος, προ- 
κειμένου αυτό να λάβει μέρος στην οικεία συνεδρίαση. 

5. Το Διοικητικό Συμβούλιο βρίσκεται σε απαρτία όταν 
τα παρόντα μέλη είναι περισσότερα από τα απάντα. Με¬ 
ταξύ των παρόντων πρέπει, υποχρεωτικά, να είναι και ο 
Πρόεδρος ή ο νόμιμος αναπληρωτής του. 

6. Επιτρέπεται η εκπροσώπηση οποιουδήποτε τακτικού 
μέλους του Διοικητικού Συμβουλίου (πληντου Προέδρου 
και του Αντιπροέδρου) από άλλο τακτικό μέλος αυτού, 
στις συνεδριάσεις του Διοικητικού Συμβουλίου κατόπιν 
εγγράφου προς τούτο δηλώσεως και εξουσιοδοτήσεως 
του εκπροσωπουμένου. 

7. Οι αποφάσεις του Διοικητικού Συμβουλίου λαμβάνο- 
νται κατά πλειοψηφία των παρόντων μελών και σε περί¬ 
πτωση ισοψηφίας υπερισχύει η γνώμη με την οποία συ- 
ντάσσεται ο Πρόεδρος. 

8. Σε περίπτωση που κάποιο μέλος του Διοικητικού Συμ¬ 
βουλίου απουσιάζει αδικαιολόγητα από πέντε (5) συνε¬ 
χείς συνεδριάσεις, θεωρείται ότι έχει παραιτηθεί και η κε¬ 
νή θέση αυτού συμπληρώνεται κατά τα οριζόμενα στην 
παρ.3 του παρόντος άρθρου. 


9. Σε κάθε συνεδρίαση του Διοικητικού Συμβουλίου τη¬ 
ρούνται πρακτικά, στα οποία καταχωρίζονται όλες οι απο¬ 
φάσεις που λαμβάνονται από αυτό, καθώς και η γνώμη 
των μελών που τυχόν διαφωνούν. 

Τα πρακτικά υπογράφονται από όλα τα μέλη που μετέ¬ 
χουν στη συνεδρίαση. 

10. Τα μέλη του Διοικητικού Συμβουλίου προσφέρουν 
τις υπηρεσίες τους χωρίς αμοιβή. Δικαιούνται, όμως, 
οδοιπορικών ή άλλων εξόδων που δαπάνησαν για την 
εκτέλεση υπηρεσίας του ιδρύματος, εφόσον έγιναν έπει¬ 
τα από ειδική εντολή του Διοικητικού Συμβουλίου και απο- 
δεικνύεται ότι πραγματοποιήθηκαν νόμιμα. 

Άρθρο 6 

Αρμοδιότητες Διοικητικού Συμβουλίου 

1. Το Διοικητικό Συμβούλιο διοικεί και διαχειρίζεται την 
περιουσία του ιδρύματος και, γενικώς, αποφασίζει για κά¬ 
θε θέμα που αφορά τη διοίκηση και τη λειτουργία του, τη 
διάθεση των πόρων αυτού, καθώς και για κάθε ενέργεια 
που σχετίζεται με την εκπλήρωση του σκοπού του, πά¬ 
ντοτε όμως σύμφωνα με τις διατάξεις των συστατικών 
πράξεων, του παρόντος οργανισμού, του Α.Ν. 2039/1939 
και των διαταγμάτων που εκδόθηκαν ή θα εκδοθούν σε 
εκτέλεση του νόμου τούτου, καθώς και των λοιπών σχετι¬ 
κών νόμων και διαταγμάτων. 

2. Το Διοικητικό Συμβούλιο ειδικότερα: 

α) Καταρτίζει, ψηφίζει και υποβάλλει κάθε χρόνο για 
έγκριση, στην αρμόδια από το νόμο Αρχή, τον προϋπολο¬ 
γισμό και απολογισμό του ιδρύματος, σύμφωνα με τις 
διατάξεις των άρθρων 101 και 102 του Α.Ν. 2039/1939 και 
του από 20.12.1939 Βασιλικού Διατάγματος (ΦΕΚ 552 
τ.Α'). Μαζί με τον απολογισμό, καταρτίζει, ψηφίζει και 
υποβάλλει και το γενικό ισολογισμό του ενεργητικού και 
του παθητικού του ιδρύματος. 

β) Αποφασίζει την πρόσληψη του αναγκαίου προσωπι¬ 
κού του ιδρύματος, με την προϋπόθεση όμως ότι υπάρχει 
αντίστοιχη πίστωση στον εγκεκριμένο προϋπολογισμό 
του. Προσδιορίζει τα δικαιώματα, τις υποχρεώσεις και τα 
ειδικότερα καθήκοντα του παραπάνω προσωπικού, κα¬ 
θώς και την αμοιβή του, σύμφωνα με τους όρους των συλ¬ 
λογικών συμβάσεων εργασίας και τις διατάξεις, γενικότε¬ 
ρα, της εργατικής νομοθεσίας. 

γ) Αποφασίζει για κάθε θέμα που έχει σχέση με την εύ¬ 
ρυθμη λειτουργία των υπηρεσιών του ιδρύματος. 

δ) Αποφασίζει για την αποδοχή ή αποποίηση κληρονο¬ 
μιών, κληροδοσιών και δωρεών, καθώς και για την ανακή¬ 
ρυξη ευεργετών και δωρητών του ιδρύματος. 

3. Με απόφαση του Διοικητικού Συμβουλίου συγκροτεί¬ 
ται Διαχειριστική Επιτροπή εκ τριών μελών του, στην 
οποία το Διοικητικό Συμβούλιο δύναται να αναθέτει τη 
διεκπεραίωση συγκεκριμένων υποθέσεων του Ιδρύμα¬ 
τος. 

4. Για την πρώτη πενταετία από της συστάσεως του 
ιδρύματος συγκροτείται Διαχειριστική Επιτροπή στην 
οποία μετέχουν εκ των ανωτέρω μη μονίμων Μελών του 
Διοικητικού Συμβουλίου ο Αντιπρόεδρος αυτού Διονύ¬ 
σιος Νικολάου, ο Ταμίας Νίκος Κόππας και ο Γραμματέας 
του Αλέξανδρος Χατζηγεωργίου. Η Διαχειριστική αυτή 
Επιτροπή θα έχει ως αρμοδιότητα την προετοιμασία των 
υποθέσεων του ιδρύματος, την παρουσίασή τους έγκαι¬ 
ρα στο Διοικητικό Συμβούλιο για την λήψη αποφάσεως με 
σχετική εισήγησή της και την εποπτεία και επιμέλεια της 
υλοποιήσεως των αποφάσεων του Διοικητικού Συμβουλί- 

ου καιτης αντιμετωπίσεως των τρεχόντων διαχειριστικών 
ζητημάτων και υποθέσεων του Ιδρύματος. 

Η διαχειριστική Επιτροπή αναφέρεται στο Διοικητικό 
Συμβούλιο και είναι υπόλογος έναντι του για την εκτέλε¬ 
ση των αποφάσεώντου καιτην άσκηση διαχείρισης εντός 
των ανωτέρω πλαισίων. Εξάλλου δεσμεύει το Ίδρυμα με 
την από κοινού εκάστοτε υπογραφή δύο τουλάχιστον εκ 
των μελών της. 

Άρθρο 7 

Αρμοδιότητες Προέδρου 

1. Ο Πρόεδρος του Διοικητικού Συμβουλίου του ιδρύ¬ 
ματος: 

α) Εκπροσωπεί τούτο στα Δικαστήρια, στις Αρχές, κα¬ 
θώς και στις σχέσεις του με κάθε τρίτο, αυτοπροσώπως ή 
με πρόσωπο που ορίζεται από αυτόν και εγκρίνεται με 
απόφαση του Διοικητικού Συμβουλίου. 

β) Συγκαλεί το Διοικητικό Συμβούλιο σε τακτικές και 
έκτακτες συνεδριάσεις, κηρύσσει την έναρξη και λήξη 
αυτών και διευθύνει τις συζητήσεις. Οι προσκλήσεις για 
συνεδρίαση στέλνονται στα μέλη του Διοικητικού Συμ¬ 
βουλίου τουλάχιστον τρεις (3) μέρες πριν από τη συνε¬ 
δρίαση. 

γ) Καταρτίζει, βοηθούμενος από το Γραμματέα, την 
ημερήσια διάταξη των θεμάτων που θα συζητηθούν, την 
οποία και υπογράφει. Θέμα που δεν περιλαμβάνεται σε 
αυτήν δεν συζητείται, εκτός αν πρόκειται για επείγουσα 
υπόθεση και συμφωνήσει γι’αυτό η πλειοψηφία των πα¬ 
ρόντων μελών του Διοικητικού Συμβουλίου. 

δ) Εισηγείται στο Διοικητικό Συμβούλιο τα θέματα της 
συζήτησης. Μπορεί όμως, όποτε κρίνει σκόπιμο, να ανα¬ 
θέτει την εισήγηση διαφόρων θεμάτων σε άλλο μέλος του 
Διοικητικού Συμβουλίου. 

ε) Αλληλογραφεί με τις Αρχές και υπογράφει όλα τα έγ¬ 
γραφα του ιδρύματος προς τρίτους. 

στ) Εκδίδει τα εντάλματα πληρωμής για κάθε δαπάνη 
που προβλέπεται στον εγκεκριμένο προϋπολογισμό. 

ζ) Ασκεί εποπτεία και έλεγχο στο προσωπικό του ιδρύ¬ 
ματος, εκτελεί τις αποφάσεις του Διοικητικού Συμβουλί¬ 
ου και ενεργεί σύμφωνα με τις ειδικές εξουσιοδοτήσεις 
και εντολές αυτού. 

2. Τον Πρόεδρο, όταν απουσιάζει ή κωλύεται, αναπλη¬ 
ρώνει ο Αντιπρόεδρος και σε περίπτωση απουσίας ή κω¬ 
λύματος τούτου, άλλο μέλος του Διοικητικού Συμβουλίου 
που ορίζεται με απόφαση αυτού. 

Άρθρο 8 

Αρμοδιότητες Γ ραμματέα 

1. Ο Γραμματέας του ιδρύματος: 

α) Συνυπογράφει με τον Πρόεδρο κάθε έγγραφο του 
ιδρύματος προς τρίτους. 

β) Φροντίζει για τη σύνταξη των πρακτικών του Διοικητι¬ 
κού Συμβουλίου. 

γ) Διεκπεραιώνειτην αλληλογραφία. 

δ) Φυλάττει τα έγγραφα, τα βιβλία (εκτός από τα διαχει¬ 
ριστικά) καιτη σφραγίδατου ιδρύματος καιευθύνεταιγια 
την καταστροφή ή την απώλεια τούτων. 

2. Ο Γ ραμματέας μπορεί, εφόσον κρίνεται αιτιολογημέ¬ 
να απαραίτητο από το Διοικητικό Συμβούλιο (λόγω ειδι¬ 
κών συνθηκών), να βοηθείται από υπάλληλο του ιδρύμα¬ 
τος, την ευθύνη όμως για τις ενέργειες τούτου φέρει πά¬ 
ντοτε ο ίδιος. 

3. Το Γ ραμματέα, όταν απουσιάζει ή κωλύεται, αναπλη¬ 


ρώνει άλλο μέλος του Διοικητικού Συμβουλίου που ορίζε¬ 
ται με απόφαση αυτού. 

Άρθρο 9 

Αρμοδιότητες Ταμία 

1. Ο Ταμίας του ιδρύματος: 

α) Εισπράττει όλα τα έσοδα τούτου, εκδίδοντας και 
υπογράφοντας σχετικές αριθμημένες διπλότυπες απο¬ 
δείξεις. 

β) Καταθέτει τα έσοδα του ιδρύματος, σε ένα από τα πι¬ 
στωτικά ιδρύματα που ορίζονται στο άρθρο 73 του Α.Ν. 
2039/1939, έχοντας την ευχέρεια να παρακρατεί από αυ¬ 
τά ένα μικρό ποσό που είναι αναγκαίο για την πληρωμή 
έκτακτων και επειγουσών δαπανών του ιδρύματος, το 
ύψος του οποίου καθορίζεται με απόφαση του Διοικητι¬ 
κού Συμβουλίου στην αρχή κάθε έτους. 

γ) Εκτελεί κάθε πληρωμή, ύστερα από έγγραφη εντολή 
του Προέδρου ή του νόμιμου αναπληρωτή του. 

δ) Τηρεί και φυλάττει τα διαχειριστικά βιβλία και στοι¬ 
χεία του ιδρύματος. 

ε) Φροντίζει για την έγκαιρη κατάρτιση και υποβολή στο 
Διοικητικό Συμβούλιο των σχεδίων προϋπολογισμού, 
απολογισμού και ισολογισμού του ιδρύματος. 

2. ΤονΤαμία, όταν απουσιάζει ή κωλύεται, αναπληρώνει 
άλλο μέλος του Διοικητικού Συμβουλίου που ορίζεται με 
απόφαση αυτού. 

Άρθρο 10 

Επιλογή και ανακήρυξη υποτρόφων 

1. Δικαίωμα υποτροφίας έχουν όσοι πληρούν τις προϋ¬ 
ποθέσεις του άρθρου 2 «ΣΚΟΠΟΣ». 

Οι υποτροφίες θα χορηγούνται για μεταπτυχιακές 
σπουδές στο εσωτερικό και το εξωτερικό. 

2. Η επιλογή και ανακήρυξη των υποτρόφων γίνεται χω¬ 
ρίς διαγωνισμό, από Επιτροπή, στην οποία θα μετέχουν 
ένα ή πλείονα μέλη του Δ.Σ., καθώς και επιλεγμένοι με 
απόφαση του Δ.Σ. κριτές, σύμφωνα με τις διατάξεις των 
συστατικών πράξεων του ιδρύματος, του παρόντος ορ¬ 
γανισμού, του Α.Ν. 2039/1939 και του από 18.8.1941 Καν. 
Δ/τος (ΦΕΚ 286Α ). 

Άρθρο 11 

Χορήγηση υποτροφιών 

1. Το ποσό της μηνιαίας υποτροφίας κάθε υποτρόφου 
καθορίζεται με απόφαση του Διοικητικού Συμβουλίου, 
ανάλογα με το ύψος των καθαρών εσόδωντου ιδρύματος 
και τον αριθμό των υποτρόφων, πάντοτε όμως μέσα στα 
όρια που ορίζονται από τις διατάξεις των συστατικών 
πράξεων του ιδρύματος, του άρθρου 54 του Α.Ν. 2039/ 
1939 και του άρθρου 28 του από 18.8.1941 σχετικού Καν. 
Δ/τος. 

2. Οι υποτροφίες καταβάλλονται στους δικαιούχους 
σύμφωνα με τις διατάξεις των άρθρων 24, 26 και 27 του 
από 18.8.1941 Καν. Δ/τος (ΦΕΚ286Α'). 

3. Η χορήγηση της υποτροφίας διακόπτεται όταν συ¬ 
ντρέχουν οι προϋποθέσεις που ορίζονται από τις διατά¬ 
ξεις των συστατικών πράξεων του ιδρύματος και του άρ¬ 
θρου 29 του παραπάνω κανονιστικού Διατάγματος, οι 
οποίες διαπιστώνονται με πράξη του Διοικητικού Συμ¬ 
βουλίου του ιδρύματος, που έχει υποχρέωση να παρακο¬ 
λουθεί την όλη πορεία των σπουδών των υποτρόφων και 
να αξιώνει απ’αυτούςτην υποβολή, κάθε έτος, αποδεικτι¬ 
κών στοιχείων της επίδοσής τους. 

Άρθρο 12 

Χορήγηση βραβείων 

Α. Το Διοικητικό Συμβούλιο με απόφαση του προκηρύσ¬ 
σει την απονομή βραβείου για την διενέργεια έρευνας και 
η εκπόνηση επιστημονικής εργασίας για θέμα που εμπί¬ 
πτει στους σκοπούς του. Προς τον σκοπό αυτό καθορίζει 
τις λεπτομέρειες (επιλογή θέματος, ύψος χρηματικού 
βραβείου κ.λπ.) και αποφασίζει εάν συντρέχει περίπτωση 
σύστασης ειδικής επιτροπής που θα επιλεχθεί για την 
απονομή του είτε αυτοτελώς είτε σε συνεργασία με επι¬ 
στημονικό ίδρυμα ή άλλο εκπαιδευτικό ή ερευνητικό Ορ¬ 
γανισμό. 

Άρθρο 13 

Οικονομική διαχείριση 

1. Η οικονομική διαχείριση του ιδρύματος περιλαμβάνει 
ετήσια περίοδο, η οποία αρχίζει την 1η Ιανουάριου και λή¬ 
γει την 31η Δεκεμβρίου του ίδιου έτους. 

Κατ’ εξαίρεση, η πρώτη διαχειριστική περίοδος αρχίζει 
από την ημέρα δημοσίευσης στην Εφημερίδα της Κυβέρ¬ 
νησης του σχετικού Προεδρικού Διατάγματος έγκρισης 
της σύστασης του ιδρύματος, η οποία μπορεί να παρατα- 
θεί μέχρι την 31η Δεκεμβρίου του επόμενου ημερολογια¬ 
κού έτους, με απόφαση του Διοικητικού Συμβουλίου που 
λαμβάνεται στην πρώτη συνεδρίασή του. 

2. Η οικονομική διαχείριση γίνεται με βάση προϋπολογι¬ 
σμό και απολογισμό εσόδων και εξόδων, που καταρτίζο¬ 
νται σύμφωνα με τις διατάξεις των άρθρων 101 και 102 
του Α.Ν. 2039/1939 και του από 20.12.1939 σχετικού βα¬ 
σιλικού διατάγματος (ΦΕΚ 552, τ.Α'). 

Άρθρο 14 
Βιβλία και στοιχεία 

1. Το ίδρυμα τηρεί υποχρεωτικά τα ακόλουθα βιβλία και 
στοιχεία: 

α) Βιβλίο πρωτοκόλλου αλληλογραφίας. 

β) Βιβλίο πρακτικών συνεδριάσεων του Διοικητικού 
Συμβουλίου. 

γ) Βιβλίο λογιστικής παρακολούθησης, στο οποίο κατα- 
χωρούνται με χρονολογική σειρά και με λογιστική τάξη, 
όλα τα έσοδα και έξοδα του ιδρύματος που πραγματο¬ 
ποιούνται στη διάρκεια της χρήσης. 

δ) Βιβλίο - μητρώο, στο οποίο καταχωρούνται τα ονό¬ 
ματα των υποτρόφων, η σχολή που φοιτούν, ο χρόνος και 
το ποσό της υποτροφίας κάθε υποτρόφου και τα λοιπά 
στοιχεία, τα οποία ορίζονται από τις διατάξεις του άρ¬ 
θρου 34 του από 18.8.1941 κανονιστικού διατάγματος. 

ε) Βιβλίο - μητρώο χορήγησης βραβείων καθώς και βι¬ 
βλίο - μητρώο ενισχύσεως των λοιπών σκοπών του ιδρύ¬ 
ματος. 

στ) Στελέχη αριθμημένων διπλοτύπων αποδείξεων εί¬ 
σπραξης και ενταλμάτων πληρωμής, θεωρημένα από τον 
Πρόεδρο. 

2. Εκτός από τα παραπάνω βιβλία και στοιχεία, το Διοι¬ 
κητικό Συμβούλιο αποφασίζει την τήρηση και άλλων βι¬ 
βλίων και στοιχείων, τα οποία κρίνει ότι είναι απαραίτητα 
για την παρακολούθηση της διαχείρισης της περιουσίας 
του ιδρύματος και της εκτέλεσης των σκοπών του. 

Άρθρο 15 

Τροποποίηση Οργανισμού 

Ο Οργανισμός του ιδρύματος μπορεί να τροποποιηθεί 
ή να συμπληρωθεί με Προεδρικό Διάταγμα, σύμφωνα με 


τις διατάξεις των άρθρων 98 του Α.Ν. 2039/1939 και 110 
και 119 του Αστικού Κώδικα, ύστερα από πρόταση του Δι¬ 
οικητικού Συμβουλίου αυτού. 

Άρθρο 16 

Διάλυση του ιδρύματος - Τύχη περιουσίας αυτού 

1. Το ίδρυμα διαλύεται όταν και όπως ο νόμος ορίζει. 

2. Σε περίπτωση διάλυσης του ιδρύματος για οποιονδή- 
ποτε λόγο, η περιουσία του περιέρχεται στο Γεωπονικό 
Πανεπιστήμιο Αθηνών, ως κεφάλαιο αυτοτελούς διαχεί¬ 
ρισης για την εκτέλεση των ιδίων σκοπών. 

Στην Υπουργό Εθνικής Παιδείας και Θρησκευμάτων και 
στους Υφυπουργούς Οικονομίας και Οικονομικών και 
Αγροτικής Ανάπτυξης και Τροφίμων αναθέτουμε τη δη¬ 
μοσίευση και εκτέλεση του παρόντος διατάγματος. 

Αθήνα, 4 Φεβρουάριου 2005 
Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝ. ΣΤΕΦΑΝΟΠΟΥΛΟΣ 

ΟΙ ΥΠΟΥΡΓΟΙ 

ΥΦΥΠ. ΟΙΚΟΝΟΜΙΑΣ ΕΘΝΙΚΗΣ ΠΑΙΔΕΙΑΣ 

ΚΑΙ ΟΙΚΟΝΟΜΙΚΩΝ ΚΑΙ ΘΡΗΣΚΕΥΜΑΤΩΝ 

ΠΕΤΡΟΣ ΔΟΥΚΑΣ ΜΑΡΙΕΤΤΑ ΓΙΑΝΝΑΚΟΥ 

ΥΦΥΠ. ΑΓΡΟΤΙΚΗΣ ΑΝΑΠΤΥΞΗΣ ΚΑΙ ΤΡΟΦΙΜΩΝ 

ΑΛΕΞΑΝΔΡΟΣ ΚΟΝΤΟΣ 

-♦- 

ΑΠΟΦΑΣΕΙ Σ 

Αριθ. ΔΙΑΔΠ/Α/3269 (2) 

Τροποποίηση της υπ’ αριθμ. ΔΙΑΔΠ/Α/19181 απόφασης 
(ΦΕΚ 1431/Β/17.9.2004 «Ορισμός μελών Κεντρικής 
Επιτροπής Απλούστευσης Διαδικασιών (ΚΕΑΔ) στη 
Γενική Γραμματεία Δημόσιας Διοίκησης και Ηλεκτρο¬ 
νικής Διακυβέρνησης». 

Ο ΥΠΟΥΡΓΟΣ ΕΣΩΤΕΡΙΚΩΝ, 

ΔΗΜΟΣΙΑΣ ΔΙΟΙΚΗΣΗΣ ΚΑΙ ΑΠΟΚΕΝΤΡΩΣΗΣ 

Έχοντας υπόψη τις διατάξεις: 

1. Του άρθρου 10 του Ν. 3242/2004 (ΦΕΚ 102/Α/ 
24.5.2004) «Ρυθμίσεις για την οργάνωση και λειτουργία 
της Κυβέρνησης, τη διοικητική διαδικασία και τους ΟΤΑ. 

2. Της υπ’ αριθμ. ΔΙΑΔΠ/Α/19181 απόφαση (ΦΕΚ 
1431/Β/17.9.2004) «Ορισμός μελών Κεντρικής Επιτροπής 
Απλούστευσης Διαδικασιών (ΚΕΑΔ) στη Γενική Γραμμα¬ 
τεία Δημόσιας Διοίκησης και Ηλεκτρονικής Διακυβέρνη¬ 
σης». 

3. Της υπ’ αριθμ. ΔΙΔΚ/Φ.7/2362/4.2.2005 «Τοποθέτηση 
Προϊσταμένων στις Γενικές Διευθύνσεις της Γενικής 
Γραμματείας Δημόσιας Διοίκησης και Ηλεκτρονικής Δια¬ 
κυβέρνησης του ΥΠΕΣΔΔΑ», αποφασίζουμε: 

Αντικαθιστούμε την περίπτωση 2 της παρ. 1 της υπ’ 
αριθμ. ΔΙΑΔΠ/Α/19181 απόφασης (ΦΕΚ 1431/Β/17.9.2004) 
«Ορισμός μελών Κεντρικής Επιτροπής Απλούστευσης, 
διαδικασιών (ΚΕΑΔ) στη Γ ενική Γ ραμματεία Δημόσιας Διοί¬ 
κησης και Ηλεκτρονικής Διακυβέρνησης» ως εξής: 

«2. Την Ευαγγελία Βασιλείου Προϊσταμένητης Γενικής 
Διεύθυνσης Διοικητικής Οργάνωσης και Διαδικασιών του 
Υπουργείου Εσωτερικών Δημόσιας Διοίκησης και Αποκέ¬ 
ντρωσης, μέλος η οποία ορίζεται και ως αναπληρωτής 
του Προέδρου, με αναπληρωτή τον Κωνσταντίνο Αργυ¬ 
ρού Προϊστάμενο της Γενικής Διεύθυνσης Διοικητικού 
Εκσυγχρονισμού». 

Κατά τα λοιπά ισχύει η υπ’ αριθμ. ΔΙΑΔΠ/Α/19181 από¬ 
φαση (ΦΕΚ 1431 /Β/17.9.2004). 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 17 Φεβρουάριου 2005 

Ο ΥΠΟΥΡΓΟΣ 

ΠΡΟΚΟΠΙΟΣ ΠΑΥΛΟΠΟΥΛΟΣ 
-♦- 

Αριθ. Φ. 124/11/14735/Β2 (3) 

Άδεια κατοχής Β' θέσης στον Χαρ. Αραπατσάκο. 

Η ΥΠΟΥΡΓΟΣ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

1. Τις διατάξεις: 

α) Του άρθρου 13παρ.9τουΝ. 1268/1982 «Γιατη δομή και 
τη λειτουργία των Ανωτάτων Εκπαιδευτικών Ιδρυμάτων». 

β) Του υπ’ αριθμ. 459/2.11.1983 Π.Δ. (ΦΕΚ 175/ 
29.11.1983 τ.Α'). 

γ) Του υπ’αριθμ. 129/10.4.1991 Π.Δ. (ΦΕΚ52/11.4.1991 
τ.Α'). 

δ) Του άρθρου 9 παρ. 3 του Ν. 1835/1989 (ΦΕΚ 76/ 
14.3.1989 τ.Α'). 

ε) Του άρθρου 28 παρ. 10 του Ν.2083/1992 (ΦΕΚ 159/ 
21.9.1992τ.Β'). 

στ) Του άρθρο 3 παρ. 4 του Ν. 2530/1997 (ΦΕΚ 218/ 
23.10.1997 τ.Α'). 

ζ) Του άρθρου 3 παρ. 38 του Ν. 3027/2002. 

η) Του Ν. 2669/1998 «Για την οργάνωση και λειτουργία 
των Αστικών Συγκοινωνιών στην περιοχή Αθηνών - Πει¬ 
ραιώς και Περιχώρων». 

θ) Του Ν. 2414/1996 «Εκσυγχρονισμός των Δημοσίων 
Επιχειρήσεων και άλλες διατάξεις». 

2. Την από 1.2.2005 απόφαση της Γ.Σ. του Τμήματος 
Αγροτικής Ανάπτυξης του Δ.Π. Θράκης. 

3. Την από 7.2.2005 αίτηση του Χαρ. Αραπατσάκου χο¬ 
ρήγησης άδειας κατοχής Β' θέσης. 

4. Την υπ’ αριθμ. 35235/ΣΤ5/16.4.2004 (ΦΕΚ 583 τ.Β'/ 
19.4.2004) απόφαση της Υπουργού Εθνικής Παιδείας και 
Θρησκευμάτων εκχώρησης δικαιώματος υπογραφής 
«Με εντολή Υπουργού» στο Γενικό Γραμματέα, στους Ει¬ 
δικούς Γραμματείς... της Κ.Υ. του ΥΠ.Ε.Π.Θ., αποφασί¬ 
ζουμε: 

Παρέχουμε την άδεια στον Χαράλαμπο Αραπατσάκο, 
Λέκτορα μερικής απασχόλησης του Τμήματος Αγροτικής 
Ανάπτυξης του Δ.Π. Θράκης, προκειμένου να κατέχει και 
τη θέση του Γ ενικού Διευθυντή στην Εταιρεία Θερμικών 
Λεωφορείων (Ε.Θ.Ε.Λ.-Α.Ε.), θυγατρική του Οργανισμού 
Αστικών Συγκοινωνιών Αθηνών (Ο.Α.Σ.Α. - Α.Ε.). 

Η άδεια ισχύει από την ημέρα ανάληψης των καθηκό¬ 
ντων της δεύτερης θέσης ή της έναρξης της δεύτερης 
απασχόλησης, εφόσον είχε προηγηθεί η υποβολή αίτη¬ 
σης χορήγηση ς της σχετικής άδειας, αλλιώς από την ημέ¬ 
ρα υποβολής της αίτησης. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 16 Φεβρουάριου 2005 
Με εντολή Υπουργού 

Ο Ειδικός Γραμματέας Πανεπιστημιακής Εκπ/σης 
ΑΘΑΝΑΣΙΟΣ ΚΥΡΙΑΖΗΣ 


Αριθ. Π4/ΓΠ 15196 (4) 

Καθιέρωση με αμοιβή υπερωριακής απογευματινής ερ¬ 
γασίας στο προσωπικό του ΚΠΜ Θηλέων Ρόδου. 

Ο ΥΠΟΥΡΓΟΣ 

ΥΓΕΙΑΣ ΚΑΙ ΚΟΙΝΩΝΙΚΗΣ ΑΛΛΗΛΕΓΓΥΗΣ 

Έχοντας υπόψη: 

1. Τις διατάξεις του άρθρου 16 του Ν. 3205/2003 (ΦΕΚ 
297/2003 τ.Α'). 

2. Το γεγονός της επί 24ωρου λειτουργίας του ΚΠΜ Θη¬ 
λέων Ρόδου Μονάδας Κοινωνικής Φροντίδας του Β' 
Πε.Σ.Υ.Π. Νοτίου Αιγαίου. 

3. Τις διατάξεις των Ν. 3106/2003, Ν. 3172/2003 αρθ. 21 
κεφ. Β και Ν.3204/2003 αρθ. 13 παρ. 2. 

4. Η δαπάνη που προκαλείται ύψους 7.237 ΕΥΡΩ θα βα¬ 
ρύνει τον Προϋπολογισμό του ΚΠΜ Θηλέων Ρόδου (ΚΑΕ 
0261). 

5. Το υπ’ αριθμ. 89/10.2.2005 έγγραφο του ΚΠΜ Θηλέ¬ 
ων Ρόδου, αποφασίζουμε: 

Εγκρίνουμε την καθιέρωση υπερωριακής απογευματι¬ 
νής εργασίας με αμοιβή στο προσωπικό του ΚΠΜ Θηλέ¬ 
ων Ρόδου Μονάδας Κοινωνικής Φροντίδας του Β' 
Πε.Σ.Υ.Π. Ν. Αιγαίου και συγκεκριμένα: 

Για επτά (7) άτομα των Κλάδων ΠΕ Παιδαγωγικής - Δη¬ 
μοτικής, ΤΕ Κοιν. Εργασίας, ΔΕ Ραπτριών και ΔΕ Βρεφο¬ 
νηπιοκόμων, ΔΕ Νοσοκόμων, ΥΕ Μαγείρων και ΥΕ Βοηθ. 
Εργασιών για το χρονικό διάστημα από 1.2.2005 έως 
31.12.2005 και για 1.285 ώρες για την ομαλή λειτουργία 
σε 24ωρη βάση. 

Η υπερωριακή απογευματινή απασχόληση ορίζεται 
όπως παρέχεται μετά την λήξη του κανονικού ωραρίου 
των υπαλλήλων. 

Η ωριαία αποζημίωση ορίζεται σύμφωνα με τις διατά¬ 
ξεις του άρθρου 16 του Ν. 3205/2003. 

Η δαπάνη για την πληρωμή της ανωτέρω αποζημίωσης 
δεν μπορεί να υπερβεί το ύψος των πιστώσεων του Προ¬ 
ϋπολογισμού του ΚΠΜ Θηλέων Ρόδου. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 17 Φεβρουάριου 2005 

Ο ΥΠΟΥΡΓΟΣ 

Ν. ΚΑΚΛΑΜΑΝΗΣ 
-♦- 

Αριθ. Υ4α/121461/04 (5) 

Τροποποίηση των υπ’ αριθμ. Α1α/12291 (ΦΕΚ 2039/ 
τ.Β'/19.11.1999) και Α1 α/646 (ΦΕΚ 164/τ.Β'/16.2.2000) 
Αποφάσεων. 

Ο ΥΠΟΥΡΓΟΣ 

ΥΓΕΙΑΣ ΚΑΙ ΚΟΙΝΩΝΙΚΗΣ ΑΛΛΗΛΕΓΓΥΗΣ 

Έχοντας υπόψη: 

1. Τις διατάξεις: 

α) Του Π. Δ/τος 95 (ΦΕΚ 76/Α/10.3.2000) «Οργανισμός 
του Υπουργείου Υγείας και Πρόνοιας», όπως τροποποιή¬ 
θηκε και συμπληρώθηκε με το Π.Δ/γμα 299 (ΦΕΚ 
240/Α/2000). 

β) Του άρθρου 45 του Ν. 3204 (ΦΕΚ 296/Α/2003) «Κύ¬ 
ρωση τροποποιητικής Σύμβσης του Ελληνικού Δημοσίου 
με το Ίδρυμα Παπαγεωργίου». 

γ) Του άρθρου 26 του Ν. 2737/1999 (ΦΕΚ 174/Α/1999) 
«Μεταμοσχεύσεις ανθρωπίνων οστών και οργάνων και 
άλλες διατάξεις». 

δ) Της υπ’ αριθμ. Α1α/8342/1998 (ΦΕΚ 711 /Β) κοινή 
υπουργική απόφαση με θέμα: «Έγκριση εσωτερικού κα¬ 
νονισμού λειτουργίας του Γ. Ν. ΠΑΠΑΓΕΩΡΓΙΟΥ», όπως 
τροποποιήθηκε με τις διατάξεις των αποφάσεων Αία/ 
9738/1998 (ΦΕΚ 824/Β), Υ4α/5063/2001 (ΦΕΚ 1180/Β/ 
2001), Υ4α/10760/2001 (ΦΕΚ 1297/Β/2001) και Υ4α/18357 
(ΦΕΚ 439/Β/2003). 

ε) Των υπ’ αριθμ. Α1 α/12291 (ΦΕΚ 2039/Β/1999) και 
ΑΙα/646 (ΦΕΚ 164/Β/2000) αποφάσεων. 

στ) Του πρώτου εδαφίου της παρ. 2 του άρθρου 29Α 
του Ν. 1558/1985 (Α' 137), όπως προστέθηκε με το άρ¬ 
θρο 27του Ν. 2081/1992 (ΑΊ54) καιαντικαταστάθηκε με 
το άρθρο 1 παρ. 2α του Ν. 2469/1997 «Περιορισμός και 
βελτίωση της αποτελεσματικότητας των κρατικών δα¬ 
πανών και άλλες διατάξεις» (Α' 38) και το γεγονός ότι 
από τις διατάξεις της παρούσας απόφασης δεν θα προ- 
κληθεί επιπλέον δαπάνη σε βάρος του κρατικού προϋ¬ 
πολογισμού. 

2. Την υπ’ αριθμ. Υ1 (ΦΕΚ 513/Β/10.3.2004) απόφαση 
του Πρωθυπουργού «Μεταβολή τίτλων Υπουργείων και 
καθορισμός της σειράς τάξης των Υπουργείων». 

3. Το υπ’ αριθμ. 23/2.11.2004 απόσπασμα πρακτικών 
του Δ.Σ. του Β' Πε.Σ.Υ.Π. Κεντρικής Μακεδονίας. 

4. Τις υπ’ αριθμ. 154/10.2.2004, 156/16.3.2004 και 158/ 
20.4.2004 αποφάσεις του Δ.Σ. του Γεν. Νοσ. ΠΑΠΑΓΕΩΡ- 
ΓΙΟΥ. 

5. Τις αιτήσεις των υπαλλήλων, αποφασίζουμε: 

Με τις διατάξεις της παρούσας απόφασης οι κάτωθι 
υπάλληλοι που υπηρετούν στο ΓΕΝ. ΝΟΣΟΚΟΜΕΙΟ ΠΑ- 
ΠΑΓΕΩΡΠΟΥ σύμφωνα με τις (η) σχετικές Αποφάσεις 
επανέρχονται στις οργανικές θέσεις που κατέχουν των 
παρακάτω Νοσοκομείων. 

1. ΧΡΟΝΗ ΙΩΑΝΝΗ της κατηγορίας ΔΕ του κλάδου ΔΕ 
Διοικητικού - Λογιστικού από το Αντικ. Νοσ. Θεσ/νίκης 
ΘΕΑΓΕΝΕΙΟ. 

2. ΓΛΑΒΙΝΑ ΚΑΛΛΙΟΠΗ της κατηγορίας ΔΕ του κλάδου 
ΔΕ Βοηθών Φαρμακείου από το Γ.Ν. Θεσ/νίκης ΑΓ. ΠΑΥ¬ 
ΛΟΣ. 

3. ΜΑΥΡΙΔΗΣ ΣΑΒΒΑΣ της κατηγορίας ΥΕ του κλάδου 
Μεταφορέων Ασθενών από το Γ.Ν. Θεσ/νίκης ΑΓ. ΠΑΥ¬ 
ΛΟΣ. 

4. ΚΟΥΜΟΥΣΙΔΟΥ ΚΥΡΙΑΚΗ της Κατηγορίας ΔΕ του 
κλάδου ΔΕ Νοσηλευτικής από το Γ.Ν.Θ. Γ. ΠΑΠΑΝΙΚΟ- 
ΛΑΟΥ. 

5. ΤΣΙΟΛΑΚΙΔΟΥ ΑΙΚΑΤΕΡΙΝΗ της κατηγορίας ΤΕ του 
κλάδου ΤΕ Νοσηλευτικής από το Γ.Ν.Θ. Γ. ΠΑΠΑΝΙΚΟΛΑ- 
ΟΥ. 

6. ΨΑΡΟΥΜΠΑ ΔΕΣΠΟΙΝΑ της κατηγορίας ΤΕτου κλά¬ 
δου ΤΕ Νοσηλευτικής από το Γ.Ν. Θεσ/νίκης ΑΓ. ΠΑΥΛΟΣ. 

7. ΤΑΣΚΟΥΔΗ - ΚΑΡΑΚΟΥΛΙΑ ΦΩΤΕΙΝΗ της κατηγορίας 
ΤΕτου κλάδου ΤΕ Νοσηλευτικής από το Γ.Ν. Θεσ/νίκης Γ. 
ΓΕΝΝΗΜΑΤΑΣ. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 17 Φεβρουάριου 2005 

Ο ΥΠΟΥΡΓΟΣ 

Ν. ΚΑΚΛΑΜΑΝΗΣ 


( 6 ) 

Απόκτηση Ελληνικής Ιθαγένειας της ομογενούς ΜΑΝ- 
ΓΚΟΥΣ (επώνυμο) ΝΑΝΤΙΕΖΝΤΑ (κ. όνομα). 


Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΘΕΣΣΑΛΙΑΣ 


Με την υπ’ αριθμ. 700/3.2.2005 απόφαση του Γενικού 
Γραμματέα της Περιφέρειας Θεσσαλίας που εκδόθηκε 
σύμφωνα με τις διατάξεις του άρθρου 1 του Ν. 2790/2000 
(ΦΕΚ 24/Α/16.2.2000) «Αποκατάσταση των παλλινοστού- 
ντων ομογενών από την τέως Σοβιετική Ένωση και άλλες 
διατάξεις» όπως τροποποιήθηκε με το άρθρο 76 του Ν. 
2910/2001 (ΦΕΚ 91/Α/2.5.2001) «Είσοδος και παραμρνή 
αλλοδαπών στην Ελληνική Επικράτεια. Κτήση της ελληνι¬ 
κής ιθαγένειας με πολιτογράφηση και άλλες διατάξεις», 
γίνεται αποδεκτή η από 22.1.2003 αίτηση της ανωτέρω 
ομογενούς περί απόκτησης της Ελληνικής ιθαγένειας 
ΜΑΝΓΚΟΥΣ (επώνυμο) ΝΑΝΤΙΕΖΝΤΑ (κ. όνομα) το γένος 
ΧΟΥΛΑ, η οποία γεννήθηκε στις 19.10.1957 στο Στίλα πε¬ 
ριοχή Σταρομπέσεβσκι, Περιφέρεια Στάλινσκαγια της 
Ουκρανίας. Επίσης εγκρίνεται ο εξελληνισμόςτου κυρίου 
ονόματος της από ΝΑΝΤΙΕΖΝΤΑ σε ΝΑΝΤΙΑ. Τα στοιχεία 
της είναι: 

ΕΠΩΝΥΜΟ ΟΝΟΜΑ 
ΠΑΤΡΟΣ: ΧΟΥΛΑ ΒΑΣΙΛΕΙΟΣ 

ΜΗΤΡΟΣ 


(πριντο γάμο): 
ΠΡΩΗΝ ΣΥΖΥΓΟΥ: 


ΠΑΝΚΟ ΚΙΡΙΚΙΑ 

ΜΑΝΓΚΟΥΣ ΘΕΟΔΩΡΟΣ. 


Με εντολή Γ ενικού Γ ραμματέα Περιφέρειας 
Ο Προϊστάμενος 
ΔΗΜΗΤΡΙΟΣ ΒΟΤΣΗΣ 

-♦- 

(7) 

Χορήγηση άδειας άσκησης επαγγέλματος Κοινωνικού 
Λειτουργού στη Τάκα Χριστίνα του Δημητρίου. 


Ο ΝΟΜΑΡΧΗΣ ΠΕΙΡΑΙΑ 

Με την υπ’ αριθμ. 556/4.2.2005 απόφαση του Νο¬ 
μάρχη Πειραιά χορηγείται στη Τάκα Χριστίνα του Δη¬ 
μητρίου άδεια άσκησης επαγγέλματος Κοινωνικού 
Λειτουργού. 

Ο Νομάρχης 
ΓΙΑΝΝΗΣ ΜΙΧΑΣ 

-♦- 

Αριθ. 1242 (8) 

Έγκριση υπερωριακής απασχόλησης υπαλλήλων Δήμου 
Βόχας, Ν. Κορινθίας. 


Ο ΔΗΜΑΡΧΟΣ ΒΟΧΑΣ Ν. ΚΟΡΙΝΘΙΑΣ 

Έχοντας υπόψη: 

1. Τις διατάξεις του άρθρου 106. παρ 2 του Ν. 1188/ 
1981. 

2. Τις διατάξεις του άρθρου 16 του Ν. 3205/2003 (ΦΕΚ 
297/τ.Α') «Μισθολογικές ρυθμίσεις λειτουργών και υπαλ¬ 
λήλων Δημοσίου, Ν.Π.Δ.Δ. και ΟΤΑ και άλλες διατάξεις». 

3. Τις διατάξεις του άρθρου 16 της υπ’ αριθμ. 2/7257/ 
0022/31.12.2003 του Γεν. Λογιστηρίου του Κράτους. 

4. Τις διατάξεις του άρθρου 12παρ. ΙΟτουΝ. 2503/1997 
(ΦΕΚ 107/τ.Α). 

5. Τις διατάξεις του άρθρου 22, παρ. 11 του Ν. 3274/ 

2004 (ΦΕΚ 195 Α'). 

6. Τις εποχικές, έκτακτες και επείγουσες ανάγκες των 
Υπηρεσιών του Δήμου έτους 2005, αποφασίζει: 

Επιτρέπουμε την Απασχόληση: 

1. Δεκατεσσάρων (14) υπαλλήλων Υπηρεσίας Καθαριό¬ 
τητας και Ηλεκτροφωτισμού για το χρονικό διάστημα από 
1 Ιανουάριου 2005 έως 31 Δεκεμβρίου έτους 2005 και σε 
σύνολο 2.800 ωρών, για την αντιμετώπιση κατά περίπτω¬ 
ση της καθαριότητας όλων των Δημοτικών Διαμερισμά¬ 
των. 

2. Δεκαέξι (16) υπαλλήλων Οικονομικών και Διοικητικών 
Υπηρεσιών για το χρονικό διάστημα από 1 Ιανουάριου 

2005 έως 31 Δεκεμβρίου έτους 2005 και σε σύνολο 320 
ωρών, για την αντιμετώπιση κατά περίπτωση υπηρεσια¬ 
κών αναγκών. 

3. Δύο (2) υπαλλήλων Υπηρεσίας Ύδρευσης - Άρδευ¬ 
σης - Αποχέτευσης για το χρονικό διάστημα από 1 Ιανου¬ 
άριου 2005 έως 31 Δεκεμβρίου έτους 2005 και σε σύνολο 
400 ωρών, για την κάλυψη έκτακτων αναγκών (βλαβών 
του δικτύου Ύδρευσης) που παρουσιάζονται λόγο των 
καιρικών συνθηκών(παγωνιά) και εξαιτίας της παλαιότη- 
ταςτου δικτύου. 

4. Ενός (1) υπαλλήλου Υπηρεσίας Τεχνικών έργων για 
το χρονικό διάστημα από 1 Ιανουάριου 2005 έως 31 Δε¬ 
κεμβρίου έτους 2005 και σε σύνολο 200 ωρών, για την 
αντιμετώπιση κατά περίπτωση υπηρεσιακών αναγκών. 

5. Ενός (1) υπαλλήλου Λοιπών Υπηρεσιών για το χρονι¬ 
κό διάστημα από 1 Ιανουάριου 2005 έως 31 Δεκεμβρίου 


έτους 2005 και σε σύνολο 200 ωρών, για την αντιμετώπι¬ 
ση κατά περίπτωση υπηρεσιακών αναγκών. 

Για την αποζημίωση της υπερωριακής απασχόλησης 
προκαλείται δαπάνη ύψους 21.560 ευρώ η οποία σε καμία 
περίπτωση δεν θα υπερβείτην εγγεγραμμένη στον Προ¬ 
ϋπολογισμό πίστωση για την αιτία αυτή, χωρίς δυνατότη¬ 
τα μεταφοράς πίστωσης από άλλο κωδικό. 

Η ισχύς της απόφασης αυτής αρχίζει ένα μήνα πριν τη 
δημοσίευσή της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Ζευγολατιό, 16 Φεβρουάριου 2005 
Ο Δήμαρχος 

ΣΠΥΡΙΔΩΝ ΧΡΙΣΤΟΔΟΥΛΟΥ 

-♦- 

ΔΙΟΡΘΩΣΕΙΣ ΣΦΑΛΜΑΤΩΝ 

Ο) 

Στην υπ’ αριθμ. Φ. 43279/04/10680/27.1.2005 απόφαση 
του Υφυπουργού Εσωτερικών, Δημόσιας Διοίκησης και 
Αποκέντρωσης, που δημοσιεύθηκε στο ΦΕΚ 153/ 

7.2.2005 (τ.Β'), στη σελίδα 1815 α' στήλη στο 18ο στίχο 
του «Άρθρου 5» επιφέρεται η πιο κάτω διόρθωση: 

Από το λανθασμένο; «...υπ’ αριθμ. Φ. 43279/04/10680/ 

27.1.2005 .». 

Στο ορθό: «...υπ’ αριθμ. Φ. 43279/10680/04/ 

27.1.2005.». 

(Από το Εθνικό Τυπογραφείο) 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 






